open-index/open-wikipedia-markdown huggingface dataset:
Vlag van die Republiek die Kongo

Die **nasionale vlag van die Republiek die Kongo** is op 18 Augustus 1958 amptelik in gebruik geneem. Die vlag vertoon ’n vertikale driekleur in groen-geel-rooi (die Pan-Afrika kleure) maar wat hierdie vlag onderskei is dat die middelste baan skuins oor die vlag loop van links onder (aan die vlagpaalkant) tot regs bo (aan die wapperkant).

## Simboliek 
Die groen op die vlag stel die natuurskoon van die land voor, geel stel die natuurlike hulpbronne voor en rooi stel die stryd om vryheid voor.

## Ander vlae 

Lêer:Flag of the People's Republic of the Congo.svg| Vlag van die Volksrepubliek die Kongo
Lêer:Flag of the Congo Army (1970-1992).svg|  Vlag van die Kongolese Weermag, 1970 tot 1992

In 1970 is die vlag laat vaar om plek te maak vir ’n nuwe vlag wat deur die sosialistiese regering van die "Volksrepubliek die Kongo" ingestel is. Die bewing het in 1991 tot ’n einde gekom en op 10 Junie van daardie jaar is die vlag soos hy was (en nou is) heringestel.

## Sien ook 
## Eksterne skakels 
*  Republiek die Kongo by *Flags of the World*
*
Life Is Wild

***Life Is Wild*** is 'n Amerikaanse televisiedramareeks wat deur Michael Rauch, George Faber en Charlie Pattinson van die gewilde Britse drama *Wild at Heart* aangepas is. Die reeks handel oor 'n New Yorkse veearts wat saam met sy tweede vrou en die paartjie se twee stelle kinders na 'n Suid-Afrikaanse wildsplaas verhuis wat voorheen deur sy skoonpa bedryf is.

Die reeks, wat deur CBS Paramount Network Television, Warner Bros. Television en Company Pictures vervaardig is, is op 15 Mei 2007 amptelik deur The CW Television Network die groen lig gegee en is 'n bestelling vir dertien episodes gemaak. Die reeks het op 7 Oktober 2007 gepremière en is elke Sondag-aand teen 20:00 (Oos-Amerikaanse Tyd) ná die herhaling van *Aliens in America* uitgesaai. Die reeks is ook op E! in Kanada as 'n midreeks-vervanging uitgesaai. In die Verenigde Koninkryk is die reeks op Hallmark Channel uitgesaai. Warner Channel sal die reeks in Suid-Amerika uitsaai. Die loodsepisode is deur Bryan Gordon geregisseer.

Weens 'n lae kykerstal is die reeks in Februarie 2008 gestaak. Daar is tans geen sprake van planne om *Life Is Wild* op DVD uit te reik nie.

## Verwysings 
## Eksterne skakels 
* Internetrolprentdatabasis-profiel 
* TV.com-profiel
PSG Konsult

**PSG Konsult** is 'n Suid-Afrikaanse finansiëlediensteverskaffer wat in 1996 gestig is en met 120&nbsp;000 kliënte as een van die grootste onafhanklike finansiëlediensteverskaffers in Suid-Afrika geag word. Die maatskappy gebruik finansiële beplanners, aandelemakelaars, korttermynmakelaars en portefeuljebestuurders in samewerking met rekeningkundiges en prokureurs om finansiële produkte en advies aan kliënte in suidelike Africa te verskaf. Dienste wat PSG Konsult bied, sluit in finansiële beplanning, plaaslike en internasionale belegging, mediese versekering, langtermyn- en korttermynversekering, aandelehandel en portefeuljebestuur, eiendom- en trustadviesdienste, en eiendom- en batefinansiering.

Die moedermaatskappy is PSG Financial Services, wat 'n 62.66%-aandeel in PSG Konsult het, terwyl PSG Financial Services 100% deur PSG Group Limited besit word. In 2010 was Willem Theron die hoof- uitvoerende beampte (HUB).

## Eksterne skakels 
* Amptelike webwerf
Vlag van Lesotho

Die **nasionale vlag van Lesotho** is op 4 Oktober 2006 amptelik in gebruik geneem. Die vlag vertoon ’n horisontale driekleur in blou-wit-groen met ’n Basothohoed in die middel van die wit baan (dit oorskry nie die grense van die wit baan nie).

## Simboliek 
duimnael|links|’n Tradisionele *mokorotlo*
Die ontwerp stel voor dat Lesotho vrede met homself en sy bure het. Wit stel vrede voor, blou stel reën voor en groen stel rykdom asook die vermoë om self voedsel te produseer, voor. Die embleem stel die tradisionele Basothohoed voor, die sogenaamde *mokorotlo*. Dit is ’n nasionale simbool; die nuwe parlementsgebou in Maseru is ook in die vorm van so ’n hoedjie.

Die betekenisse van die kleure is soos volg:

## Ontwerp 
Die middelste (wit) baan is groter as die ander twee; die verhouding is 3:4:3. Die hoedmotief neem 92% van die hoogte van die wit baan in beslag. Die Suid-Afrikaanse heraldikus Frederick Brownell het heraldiese advies aan die ontwerper van die vlag van Lesotho verleen.

## Ander vlae 

Lêer:Flag of the Basotho National Party.svg|2:3Basotho National Party
Lêer:Flag of Lesotho (1966–1987).svg|2:3   Nasionale vlag, 1966 tot 1987
Lêer:Flag of Lesotho (1987-2006).svg|2:3     Nasionale vlag, 1987 tot 2006

### Koninklike standaarde 
Die huidige vlag is die derde vlag van die land. Die eerste vlag is op 4 Oktober 1966 in gebruik gestel; dit is die dag wat Lesotho onafhanklikheid van die Verenigde Koninkryk verkry het. Hierdie vlag toon, net soos die huidige vlag, die Basothohoed, maar dit is wit, en teen ’n blou agtergrond. Die blou simboliseer reën en die lug en die wit hoed stel vrede voor. Aan die linkerkant van die vlag is twee vertikale bane in groen en rooi. Die oorspronklike idee van die ontwerper Peter Hancock om geel tot die vlag toe te voeg is afgeskiet omdat die Basotho Congress Party wou hê dat die kleure op die nasionale vlag moes ooreenstem met die kleure van die partyvlag.

Die tweede vlag is in 1987 aanvaar nadat die Basotho National Party deur middel van ’n staatsgreep aan bewind gekom het. Hierdie vlag toon die tradisionele Sotho-skild, wat beskerming van vrede simboliseer. Die kleure blou, wit en groen op die tweede vlag het dieselfde betekenis as op die huidige vlag.

In 1993 het die militariste die mag aan ’n burgerlike regering oorgedra, maar die vlag van 1987 het steeds in gebruik gebly. Vanweë die militêre verbintenis van die vlag het vele Basotho’s gehoop op ’n nuwe vlag; dit het in 2006 ’n werklikheid geword.

Lêer:Royal Standard of Lesotho (1966–1987).svg|2:3  Koninklike standaard, 1966 tot 1987
Lêer:Royal Standard of Lesotho (1987–2006).svg|2:3  Koninklike standaard, 1987 tot 2006
Lêer:Royal Standard of Lesotho.svg|2:3 Koninklike standaard, sedert 2006

## Sien ook 
## Verwysings 
## Eksterne skakels 
*  Lesotho by *Flags of the World*
*  *Lesotho News*: Senators give new flag green light 
*
Skikgodin

Die **skikgodinne** of **Moirai** (Grieks: Μοῖραι) was in die Griekse mitologie die witgeklede verpersoonlikings van die noodlot. Die Griekse woord μοῖρα ("moira") beteken letterlik " ’n deel", dus ’n mens se deel van die lewe of noodlot. Hulle het die figuurlike draad van elke sterflike se lewe beheer van geboorte tot die dood (en daarna).

Volgens H.J. Rose was Nyx ("Nag") die moeder van die skikgodinne.

Daar was gewoonlik drie van hulle:
* **Clotho** (Κλωθώ; "wewer"), wat die draad van die lewe geweef het.
* **Lachesis** (Λάχεσις; "toekenner" of trekker van lootjies), wat die draad van elke mens se lewe gemeet het met haar maatstok.
* **Atropos** (Ἄτροπος; "onvermydelik" of letterlik "onomkeerbaar"), wat die lewensdraad gesny het. Sy het gekies hoe elke mens sterf.

## Mite 
Die skikgodinne sou drie nagte ná ’n kind se geboorte verskyn om die verloop van sy lewe te bepaal. Volgens die Grieke was hulle die dogters van Zeus en Themis of van oerwesens soos Nyx ("Nag"), Chaos of Ananke ("Noodsaaklikheid").

Die skikgodinne is gewoonlik uitgebeeld as koue, hardvogtige en ongevoelige ou vroue. Desondanks is hulle as gode aanbid. Bruide in Athene het dikwels haarlokke aan hulle geoffer.

## Verwysings 
## Bronne 
* Graves, Robert, *Greek Myths*
* Harrison, Jane Ellen, *Prolegomena to the Study of Greek Religion* 1903. Hoofstuk VI, "The Maiden-Trinities"
* Kerenyi, Karl, 1951. *The Gods of the Greeks* (Thames and Hudson)
* Ruck, Carl, en Staples, Danny, *The World of Classical Myth*, 1994.

## Eksterne skakels 
* Theoi Project: Moirae
Anne-Sophie Mutter

**Anne-Sophie Mutter** (* 29 Junie 1963 in Rheinfelden in die streek Baden van die Duitse deelstaat Baden-Württemberg) is 'n wêreldberoemde Duitse violiste.

## Loopbaanbegin en privaatlewe 
Anne-Sophie Mutter het in die Baden-Württembergse dorp Wehr grootgeword. Sy wou reeds op die ouderdom van vyf vioolonderrig neem. Nadat sy na slegs 'n halwe jaar onderrig reeds 'n kompetisie gewen het, was dit duidelik dat sy 'n beroepsmusikus sou word. Sy is daarna van skoolplig bevry en het naas klavier- en vioolonderrig private skoolonderrig ontvang. Die Duitse musiekkompetisie "Jugend musiziert" (die jeug maak musiek) het sy telkens gewen. Haar debuut met die Berliner Philharmoniker onder leiding van Herbert von Karajan het tydens die Salzburgse Pfingstkonzerte (Pinksterkonserte) van 1977 plaasgevind. Sy het by hierdie geleentheid as dertienjarige Mozart se Vioolkonsert in G-majeur gespeel en daarmee die kritici van haar bewus gemaak.

Anne-Sophie Mutter was vanaf 1989 tot met sy dood in 1995 met die prokureur Detlev Wunderlich getroud. Vanaf 2002 tot 2006 was sy met André Previn
getroud. Sy het twee kinders uit haar eerste huwelik en woon in München.

## Wêreldberoemde violiste 
Haar opnames in die tagtigerjare met Herbert von Karajan het haar wêreldberoemd gemaak. Sy beskou Herbert von Karajan nog altyd as dié dirigent. Anne-Sophie Mutter besit twee Stradivari-viole.

Anne-Sophie Mutter geld nog altyd as een van die beste (indien nie die beste nie) violiste ter wêreld. Onlangse groot projekte was haar opnames van Mozart-werke tydens die Mozart-jaar 2005 en van Mendelssohn-werke
in die Mendelssohn-jaar 2009.

## Pryse 
Anne-Sophie Mutter het verskeie pryse gewen.

## Liefdadigheid 
Benewens die ondersteuning van belowende jong kunstenaars (soos Ye-Eun Choi en Roman Patkoló) is Anne-Sophie Mutter by verskeie liefdadigheidsprojekte betrokke. Een daarvan is 'n kinderhuis in Roemenië vir jong weesdogters om hulle veral van moontlike prostitusie te red.

## Verwysings 
## Eksterne skakels 
* Amptelike webblad
* Onderhoud in Die Zeit
Monica Bellucci

**Monica Anna Maria Bellucci** (30 September 1964 in Citta di Castello, Umbriẽ, Italië) is
'n Italiaanse aktrise.

Monica Bellucci het regte aan die Universiteit van Perugia studeer. Tydens haar studie het sy reeds modelwerk gedoen om haarself te onderhou. In 1988 is sy na Milaan om (onder andere vir Dolce & Gabbana) modelwerk te doen.

Haar film-loopbaan het in 1990 begin. Haar rol in die Franse riller, *L’appartement*, het van haar 'n ster gemaak. Sy is onder andere vir die Franse filmprys, César, genomineer. Sedert 1999 is sy met Vincent Cassel, haar mede-speler in *L’appartement*, getroud en het 'n dogter wat in 2004 in Rome gebore is.

## Filmografie 
[duimnael|links|Monica Bellucci ([Cannes 2002)]]

* 2012: Rhino Season
* 2010: The Whistleblower
* 2010: The Sorcerer's Apprentice
* 2009: Ne te retourne pas
* 2009: The Private Lives of Pippa Lee
* 2008: L'uomo che ama
* 2008: Sanguepazzo
* 2007: Heartango
* 2007: Manuale d'amore 2 - Capitoli successivi
* 2007: Le Deuxième souffle
* 2007: Shoot Em' Up
* 2006: Le Concile de pierre, als Laura Siprien
* 2006: N (Io e Napoleone), als Emily
* 2006: Sheitan, als La belle vampiresse
* 2005: Combien tu m'aimes, als Daniela
* 2005: The Brothers Grimm, als koningin Mirror
* 2005: Agents Secrets
* 2004: She Hates Me
* 2004: The Passion of the Christ, as Maria Magdalena
* 2003: The Matrix Revolutions
* 2003: Ricordati di me
* 2003: The Matrix Reloaded
* 2003: Irréversible
* 2003: Tears of the Sun
* 2002: Cleopatra
* 2002: The Brotherhood of the Wolf (Le pacte des loups)
* 2000: Franck Spadone
* 2000: Malèna
* 2000: Under Suspicion
* 1999: Like a Fish Out of Water
* 1999: Mediterranees
* 1998: Compromis
* 1997: Stressati
* 1997: Dobermann
* 1996: L'Appartement
* 1995: Palla di neve
* 1992: Bram Stoker's Dracula
* 1992: Ostinato Destino
* 1990: Vita Coi Figli

## Verwysings 
## Eksterne skakels 
* Monica Bellucci in die Internet Rolprent Databasis
Barbara Schöneberger

**Barbara Schöneberger** (* 5 Maart 1974 in München in die deelstaat Beiere, Duitsland) is 'n Duitse komediant, program-aanbieder, aktrise en sangeres.

Haar pa is 'n klarinet-speler.

## Eksterne skakels 
*  Amptelike webwerf 
*  Barbara Schöneberger in die Internet Rolprent Databasis
Oststeinbeker SV

** Oststeinbeker SV  ** is 'n sportklub uit Oststeinbek in die deelstaat Sleeswyk-Holstein in Duitsland. *Oststeinbek* is aan die stadsrand van Hamburg geleë.

Behalwe sokker, het die klub ook afdelings vir onder meer pluimbal, basketbal, gimnastiek, jiu jitsu, judo, kung-fu, atletiek, taekwondo, dans, tafeltennis en vlugbal.

Die klub is op 10 Julie 1948 gestig deur lede wat voorheen aan die buurdorp se *TSV Glinde* verbonde was, nadat daar by die Geallieerde besettingsmagte toestemming verkry is om met die stigting voort te gaan. Daar was nie voorheen 'n sportklub in Oststeinbek nie.

Die klub is veral bekend vir sy vlugbalafdeling, wat ook sy grootste prestasies tot dusver gelewer het, deurdat daar in die 2005/06- en 2007/08-seisoene in die *1. Bundesliga* op die hoogste vlak van die Duitse vlugbalstruktuur meegeding is.

## Onlangse ligaposisionering 
## Eksterne skakels 
* Amptelike klubwerf
TSV Kropp

** TSV Kropp  ** is 'n sportklub uit Kropp in die deelstaat Sleeswyk-Holstein in Duitsland. Behalwe sokker, het die klub ook afdelings vir onder meer pluimbal, handbal, judo, atletiek, gimnastiek, dans, tafeltennis en vlugbal. 

Die klub is op 6 Februarie 1946 gestig as 'n nuwe klub met geen voorgangerklubs nie. Die klub het sedert 1971 'n afdeling op die buurdorpie *Alt Bennebek* en sedert 1975 ook op *Klein Rheide*.

Die klub se grootste prestasie was om in 2003 na die Oberliga te promoveer, destyds op die vierde vlak van die Duitse sokkerstruktuur. 

## Onlangse ligaposisionering 
## Eksterne skakels 
*Amptelike klubwerf
Vlag van Kaap Verde

Die **nasionale vlag van Kaap Verde** is op 22 September 1992 amptelik in gebruik geneem. Die vlag vertoon ’n blou agtergrond met ’n dun rooi baan met wit fraaiings (wat so breed is soos die rooi baan) op die onderste helfte van die vlag. Daar is tien geel vyfpuntige sterre aan die vlagpaalkant van die vlag in ’n sirkelvorm. Die kleurverhouding van die vlag is 6:1:1:1:3 (blou:wit:rooi:wit:blou) en die middelpunt van die sterresirkel is 3/8 in die lengte van die vlag van die vlagpaalkant af.

## Simboliek 
Die sterre op die vlag stel die tien eilande voor wat aan die weskus van Afrika lê. Die sirkel waarin die sterre lê stel die eenheid van die Kaap Verdiese nasie voor, maar verwys ook na ’n seekompas en die stuur van ’n skip. Die blou op die agtergrond stel die see en lug voor, die wit-rooi-wit bane stel die weg na ontwikkeling en vooruitgang deur die mense van Kaap Verde voor. Afsonderlik stel wit vrede voor en rooi die inspanning van die mense.

## Verhouding 
duimnael|Weergawe met 'n 10:17-verhouding
Die grondwet van die Republiek geen nie spesifikasies vir die amptelike verhouding van die vlag lengte en wydte van die vlag nie. Die dimensies van die dele wat die vlag uitmaak word wel gegee, maar is proporsioneel tot die kante van die vlag. Die verhouding wat die algemeenste voorkom is 2:3, wat dieselfde verhouding is van die vlag wat tussen 1975 en 1992 gebruik is. Gevolglik is die verhouding van 2:3 die *de facto* (maar nie die *de jure*) verhouding van die vlag.

## Kleure 
Die *Boletim Oficial* gee die amptelike skakerings van die vlag se kleure (nes as die kleure van die wapen):

Die Pantone, CMYK en RGB is amptelik soos gepubliseer in die bulletin. Die ander kleurskakerings (Web en HSV) is interpretasies van die Pantone-standaarde.

## Ander vlae 

Lêer:Flag of Portuguese Colony Governor.svg|  Vlag van die Portugese Goewerneur
Lêer:Flag of Portuguese Cape Verde (proposal).svg|  Voorgestelde koloniale vlag vir Kaap Verde in 1967, nooit gebruik nie
Lêer:Flag of Cape Verde (1975-1992).svg|  Vlag van 1975 tot 1992

Die oorspronklike vlag is met onafhanklikheid in 1975 aanvaar. Dit is die eerste keer op 3 Julie 1975 gehys en op 19 April 1976 amptelik in gebruik geneem. Die kleure van hierdie vlag was ook die Pan-Afrika kleure van rooi, groen en geel. Die vlag is identies aan die vlag van Guinee-Bissau behalwe vir die wapenfiguur in die vertikale rooi baan aan die vlagpaalkant. Albei die vlae is gebaseer op die PAIGC-vlag en die ooreenstemming in die vlae het ’n vereniging van die twee lande voorgestel. Dit is egter laat vaar kort na Kaap Verde se onafhanklikheidwording.

## Sien ook 
## Verwysings 
## Eksterne skakels 
*  Kaap Verde by *Flags of the World*
*
Hendrik Hanekom

**Hendrik Andries Hanekom** (17 Julie 1896 – 11 Januarie 1952) was ’n baanbreker van Afrikaanse toneelspel. Hy was getroud met Mathilda Hanekom (gebore De Beer) en hulle het ’n dogter, Tilana, gehad.

Hendrik het sedert 1912 toneelgespeel, onder andere in sy 1915-toneelstuk *Heldinne van die oorlog*. In 1925 het hy en Mathilda Die Afrikaanse Toneelspelers, ’n Afrikaanse toneelgeselskap wat 27 jaar bestaan en die land vol getoer het, gestig. Van die stukke wat hulle opgevoer het, was *Oom Gawerjal*, *Liefde en geldsug*, *Hans die skipper* (deur D.F. Malherbe), *Oom Paul* (deur Calman Postma), *Oorskotjie*, *Generaal De Wet* (ook deur Postma) en *Die stille haard*. Hulle het ook saam met Paul de Groot toneelgespeel in stukke soos *Huis-toe* en *As mans huishou*. 

In 1945 is die eerste Erepenning vir Toneel deur die Suid-Afrikaanse Akademie vir Wetenskap en Kuns aan hulle gesamentlik toegeken.

Hendrik Hanekom is in op 11 Januarie 1952 op die ouderdom van 55 oorlede.

## Filmografie 
* Lig van 'n Eeu, 1942

Lêer:Spoorwegwa van die De Groot-Hanekomgeselskap 1926.jpg|Die Spoorwegwa waarmee die De Groot-Hanekom-geselskap in 1926 met Huistoe gereis het.Agter, van links na regs, Henri Steenkap, Maxie Botha, André Huguenet, Anna Marais, **Hendrik Hanekom** en Wena Naudé.Voor: Mathilda Hanekom en Paul de Groot.

## Verwysings
Matilda Hanekom

**Mathilda Hanekom** (Prins Albert, 9 Desember 1899 – Pretoria, 6 Januarie 1977) was ’n baanbreker van Afrikaanse toneelspel. Sy was getroud met Hendrik Hanekom en hulle het ’n dogter, Tilana Hanekom, gehad.

In 1925 het sy en Hendrik *Die Afrikaanse Toneelspelers*, ’n Afrikaanse toneelgeselskap wat 27 jaar bestaan en die land vol getoer het, gestig. Van die stukke wat hulle opgevoer het, was *Oom Gawerjal*, *Liefde en Geldsug*, *Hans die Skipper*, *Oom Paul*, *Oorskotjie*, *Onskuldig Veroordeel*, *Generaal De Wet* en *Die Stille Haard*.

In 1945 is die eerste Erepenning vir Toneel deur die Suid-Afrikaanse Akademie vir Wetenskap en Kuns aan hulle gesamentlik toegeken. Ná Hendrik se dood in 1952 het Mathilda voortgegaan met toneelspel.

duimnael|links|Toneel uit die toneelstuk: Ek onthou vir Mamma. Die drie moeders met hul drie dogters – almal saam in een N.T.O.-geselskap wat Ek onthou vir Mamma in 1954 opgevoer het. Die stuk het 'n jaar op die pad gebly. Links agter: Wena Naudé en voor haar Nilo, haar dogter. Middel: Elsa en Bobbette Fouché. Regs: Mathilda en Tilana Hanekom.

## Verwysings
Vlag van Kameroen

Die **nasionale vlag van Kameroen** is op 20 Mei 1975 amptelik in gebruik geneem. Die vlag is ’n vertikale driekleur in die kleure groen-rooi-geel (die Pan-Afrika kleure), met groen aan die vlagpaalkant.  Daar is ’n geel vyfpuntige ster in die middel van die rooi baan. Kameroen is, na Ghana die tweede land wat die Pan-Afrika kleure in sy vlag geïmplementeer het.

## Simboliek 
Die vorm van die vlag is ontleen aan die Franse Driekleur. Die groen baan stel die suidelike woude van Kameroen voor, die rooi stel onafhanklikheid voor, die ster (genaamd die "ster van eenheid") stel eenheid voor en die geel baan stel die noordelike savannas van Kameroen voor en daar word ook gesê dat die geel die son voorstel wat "die bron van die nasie se gelukkigheid" is.

## Ontwerp 
Dit is opmerklik dat die baan heel regs in die Kameroense grondwet as "geel" gemeld word, maar die ster as "goud". Die afmetings van die ster is nie vasgestel nie, wat beteken dat daar Kameroense vlae is met ’n groot of ’n klein ster in die rooi baan. 

350px|center|Konstruksietekening

## Ander vlae 

Lêer:Reichskolonialflagge.svg| Vlag van Duits-Kameroen, 14 Julie 1884 tot 20 Februarie 1916.
Lêer:Flag of Deutsch-Kamerun.svg|  Voorgestelde vlag van Duits-Kameroen (nooit gebruik), 1914.
Lêer:Flaggenentwurf 5 Deutsch Kamerun 1914.svg|  Voorgestelde vlag van Duits-Kameroen (nooit gebruik), 1914.
Lêer:British Cameroon Flag.svg| Vlag van Brits-Kameroen, 20 Julie 1920 tot 1 Oktober 1961.
Lêer:Flag of France.svg| Vlag van Frans-Kameroen, 20 Julie 1920 tot 1 Oktober 1961.
Lêer:Flag of Cameroon (1957).svg| Vlag van Oos-Kameroen, 1957 tot 1961
Lêer:Flag of Cameroon (1961-1975).svg| Vlag van verenigde Kameroen, 1961 tot 1975

Die huidige vlag, soos genoem, is in gebruik sedert 20 Mei 1975. Dit is die derde vlag van Kameroen sedert hulle op 1 Januarie 1960 onafhanklikheid verkry het.

Die eerste Kameroense vlag is op 29 Oktober 1957 in gebruik geneem deur die Franse deel van Kameroen. Na onafhanklikheid is hierdie vlag nog vir 21 maande gebruik en is ook in die grondwet van 21 Februarie 1960 opgeneem. Die vlag het dieselfde gelyk as die huidige behalwe dat daar nie ’n ster op was nie. Brits-Kameroen was destyds lid van die Britse Federasie van Nigerië.

In 1961 het Brits-Kameroen (ook Suid-Kameroen) gestem om aansluiting by die pas onafhanklikgeworde Kameroen. Dit sou gebeur in die vorm van ’n federasie. Om die twee landsdele te simboliseer is daar twee goue sterre op die skildhoek van die vlag (in die groen baan) aangebring. Hierdie verandering is op 1 Oktober 1961 deurgevoer.

In 1972 is die federale stelsel afgeskaf. Vyf jaar later is die twee sterre vervang deur een ster in die middel van die vlag, wat die eenheid van die land simboliseer.

## Sien ook 
## Verwysings 
## Eksterne skakels 
*  Kameroen by *Flags of the World*
*
TSV Wulsdorf

** TSV Wulsdorf  ** is 'n sportklub uit Bremerhaven in die deelstaat Hansestad Bremen in Duitsland. *Wulsdorf* is 'n stadsdeel van Bremerhaven wat voorheen 'n onafhanklike dorp was.  Dit is in 1920 by *Geestemünde* ingelyf, wat in 1924 met *Lehe* saamgesmelt het om die stad *Wesermünde* te vorm. Wesermünde is in 1947 herdoop na Bremerhaven.

Behalwe sokker, het die klub ook afdelings vir onder meer atletiek, gimnastiek, tafeltennis, vlugbal, basketbal, pluimbal en tennis. Die klub het ook sy eie blaasorkes.

Die huidige klub is in April 1939 gestig met die samesmelting van *Turnverein Wulsdorf*, *Gut Heil Wulsdorf*, *SV Wulsdorf* en *Verein für Leibesübungen Wulsdorf*. *Gut Heil Wulsdorf* was die oudste van die voorgangers en is in 1861 gestig as 'n gimnastiekklub.

Die klub speel tradisioneel in die skaduwee van *TuS Bremerhaven 93* en sy opvolgers OSC Bremerhaven en FC Bremerhaven.

## Onlangse ligaposisionering 
## Eksterne skakels 
* Amptelike klubwerf
Vlag van Liberië

Die **nasionale vlag van Liberië** is op 26 Julie 1847 amptelik in gebruik geneem. Die vlag vertoon elf horisontale afwisselende rooi en wit bane en in die skildhoek is een vyfpuntige wit ster op ’n blou agtergrond.

## Simboliek 
Die elf bane op die vlag verteenwoordig die elf oorspronklike ondertekenaars van die Liberiese verklaring van onafhanklikheid asook die grondwet van die Republiek van Liberië. Die blou vierkant in die skildhoek stel Afrika voor, die vyfpuntige ster stel Liberië as die eerste "onafhanklike republiek" op die kontinent (Afrika) voor, die rooi stel dapperheid voor, die wit stel reinheid voor en die blou stel getrouheid voor. Alhoewel hierdie simboliek uniek is aan Liberië, is die vlag ’n replika van *“Old Glory”*, die nasionale vlag van die Verenigde State.

## Ontwerp 
Volgens wetgewing moet die boonste punt van die ster in die skildhoek gelyk wees met die onderkant van die boonste (rooi) baan, die middelste punte van die ster moet gelyk wees met die bokant van die derde (die tweede rooi) baan en die onderste punte moet gelyk wees met die bokant van die vyfde (die derde rooi) baan. Die ster moet ook reg in die middel van die blou vierkantige skildhoek wees.

## Ander vlae 

Lêer:Flag of Liberia (1827–1847).svg|2:3  Nasionale vlag, 1827 tot 1847
Lêer:Flag of Liberian Customs.svg| Vlag van die Liberiese Doeane

Die huidige vlag is ’n aanpassing van die vorige vlag van Liberië. Die vlag voor die huidige vlag het dertien horisontale rooi en wit bane gehad (soortgelyk aan die vlag van die VSA) en in die skildhoek was ’n wit kruis op ’n blou agtergrond. Met die ondertekening van die verklaring van onafhanklikheid is die bane verminder na elf en die “Christelike kruis” is vervang met ’n vyfpuntige ster.

### Soortgelyke vlae 

Lêer:Flag of the United States.svg| Vlag van die Verenigde State
Lêer:Flag of Malaysia.svg| Vlag van Maleisië
Lêer:Flag of Togo (3-2).svg| Vlag van Togo
Lêer:Flag of Bikini Atoll.svg| Vlag van die Bikini-atol

## Sien ook 
## Verwysings 
## Eksterne skakels 
*  Liberië by *Flags of the World*
*
Phi (letter)

**Phi** (hoofletter **Φ**, kleinletter **φ** of wiskundige simbool ''''''), is die 21ste letter van die Griekse alfabet.

## Verwysings
Kuressaare

**Kuressaare** (Duits: *Arensburg*) is die grootse dorp op die Estniese eiland van Saaremaa, en het 'n bevolking van sowat 14&nbsp;700 in 2011 gehad.
Boat Club

**Boat Club** is 'n baleaarse popduo vanuit Gotenburg, Swede wat uit die lede Andreas Wahlström en Magnus Christakis bestaan.
Die twee het in 1999 met geraasmusiek begin eksperimenteer. Mettertyd het hulle hul meer vir die kombinering van geraas en konvensionele popstrukture begin interesseer, en uiteindelik het hulle hul identiteit in shoegaze-popmusiek gevind. Hulle het hul groep toe Citylights genoem en die meeste demomateriaal is in Wahlström se woonstel met behulp van onder meer elektroniese tromme opgeneem.

## Diskografie 
* *Caught the Breeze* EP (3 September 2007)
* *Warmer Climes* EP (2007)

## Eksterne skakels 
* Amptelike webwerf  
* MySpace-profiel 
* MusicBrainz-profiel 
* Discogs-profiel 

### Verdere leesstof 
* Onderhoud op Viceland.com 

### Musiekvideo's 
* "Memories" op YouTube
* "Nowhere" op YouTube
* "Warmer Climes" op YouTube
Lydia Lindeque

**Lydia Lindeque** (1912-1997) was een van die pioniers van die Afrikaanse toneelkuns onder Paul de Groot en André Huguenet. Sy was met onder andere Uys Krige getroud. Sy het twee kinders, Eulalia en Tai, gehad.

Lindeque is in 1912 op Ficksburg gebore as **Alida Lindeque**. Sy wou eerder toneelspeel as skoolgaan en op 14-jarige ouderdom het sy aan Paul de Groot geskryf. Hy het haar genooi om by sy toneelgeselskap aan te sluit en sy het dadelik die hoofrol gekry in *Die Rosekrans*, sonder enige toneelopleiding. De Groot het aan Alida haar verhoognaam, Lydia, gegee.

duimnael|links|Lydia Lindeque

Hy was verlief op die jong Vrystaatse nooi, maar die romanse het nie gevlot nie. In 1937 het sy en Uys Krige stilletjies voor die magistraat getrou terwyl sy opgetree het in 'n stuk met die naam *Die Gevaarlike Huwelik*. 

Lindeque se outobiografie, *Trek op die skerm!*, het in 1941 verskyn. Tydens die Tweede Wêreldoorlog het sy, Siegfried Mynhardt en ’n klompie ander akteurs in Noord-Afrika opvoerings vir Suid-Afrikaanse soldate gehou. 

Haar eerste Engelse rol was as Viola in *Twelfth Night*. In die vyftigerjare het sy die titelrol van *Yerma* (ook in Engels) vir die Cape Town Theatre Productions gespeel. Krige was so begeester deur die sukses van die Engelse opvoering dat hy *Yerma* vertaal het. Dit is 1952 in drie aflewerings in die literêre tydskrif *Standpunte* gepubliseer. Toe dit in 1963 in boekvorm verskyn, het Krige dit opgedra "Aan Lydia Lindeque wie se Yerma ek nooit sal vergeet nie". 

In 1958 is Lindeque en Krige geskei en sy het daarna met John Mantel, 'n sakeman, getrou. Hulle het in Andorra, tussen Frankryk en Spanje, gewoon. 

## Verwysings
Nadia Comăneci

**Nadia Comăneci** is 'n Roemeense gimnas en wenner van vyf goue medaljes tydens die 1976 Olimpiese Spele. Sy was die eerste gimnas om ooit 'n perfekte 10 in 'n Olimpiese gimnastiekitem te kry. Sy het ook twee goue medaljes tydens die 1980 Olimpiese Spele gewen en is een van die bekendste gimnaste ter wêreld.

Comăneci het reeds in haar kleuterskooljare vir die eerste keer met gimnastiek kennis gemaak, toe haar ouers haar by 'n gimnastiekklub, *The Flame*, laat aansluit het. Daar is sy opgelei deur onder andere Márta Károlyi, wat haar in 1969 laat aansluit het by Károlyi se nuwe gimnastiekskool. Nadia het in 1970 aan haar eerste nasionale kompetisie deelgeneem, as deel van die Oneşti-span. Alhoewel Nadia drie keer van die balk afgeval het, het die span steeds gewen. Ná hierdie kompetisie het Nadia begin om harder te oefen en in 1971 en 1972 het sy die nasionale junior gimnastiektitel gewen. In 1971 het sy ook haar eerste internasionale kompetisie in Joego-Slawië gewen. 

Dit was egter eers in 1975, toe sy vier oorwinnings by die Europese Kampioenskap in Noorweë behaal het, dat sy internasionale aandag begin trek het. In Maart 1976 het sy haar eerste kompetisie in Amerika gewen. Dit was ook hier wat sy kennis gemaak het met Bart Conner, die wenner van die mansafdeling en haar toekomstige eggenoot. Later daardie jaar het Nadia, op 14-jarige ouderdom, die eerste 10 op die brug gewen, plus nog twee goue medaljes en een silwer medalje. Ook op die 1980 Olimpiese Spele het sy twee goue en twee silwer medaljes gewen.

In 1989 het Nadia van die toenmalige kommunistiese Roemenië na die VSA uitgewyk, waar sy getoer het en reklame vir gimastiekklere gemaak het. In hierdie tydperk het sy weer in kontak met Bart Conner gekom. Die paartjie het in 1994 verloof geraak en is in 1996 in Boekarest getroud; dit was die eerste keer dat Nadia sedert haar uitwyking die land weer besoek het. Die paartjie woon tans in Oklahoma Stad, Oklahoma en het 'n seun, Dylan Paul, wat in 2006 gebore is.

## Eksterne skakels 
* Amptelike webwerf
* Nie-amptelike Ondersteunerswerf
Kores die Grote

**Kores die Grote** (Oud-Persies: 𐎤𐎢𐎽𐎢𐏁, , , Persies: کوروش بزرگ/کوروش کبیر, [[Romanisering van Persies|]]) (c. 600&nbsp;v.C. of 576&nbsp;v.C. – Desember 530&nbsp;v.C.), ook bekend as **Kores II** of **Kores van Persië**, was die eerste Zoroastriese Persiese keiser. Hy was die stigter van die Persiese Ryk onder die Achaemenidiese dinastie. Sy naam word ook **Cirus** of **Sirus** gespel.

[duimnael|links|Kaart van die [Persiese Ryk onder Kores die Grote]]
Dit was onder sy heerskappy dat die ryk alle voorheen beskaafde state van die antieke Nabye Ooste omsluit het,

Die regering van Kores het tussen 29 en 30 jaar geduur. Kores het sy ryk gebou deur eers die Mediese Ryk te beveg en verslaan, daarna die Lidiese en Nieu-Babiloniese Ryk. Voor of ná sy inval van Babilon, het hy 'n veldtog gelei na Sentraal-Asië, wat uitgeloop het op groot veldtogte wat "elke nasie sonder uitsondering onderwerp het." Kores het nie Egipte betree nie, aangesien hy gesterf het in 'n veldslag teen die Massagete langs die Sirdarja in Desember 530&nbsp;v.C.. Hy is opgevolg deur sy seun, Kambuses II, wat geslaag het om tot die ryk by te voeg deur Egipte, Nubië en Kyrenaika tydens sy kort regering te verower.

duimnael|links|Graftombe van Kores die Grote
As 'n militêre leier was Kores se nalatenskap die kuns van leierskap en besluitneming, en hy het sy sukses toegeskryf aan "Veelsydigheid in raadsbesluite, eenheid in aanvoering." Kores die Grote het die sedes en gelowe van die lande wat hy verslaan het, gerespekteer. Daar word beweer die rol van die Achaemenidiese Ryk, soos deur Kores gestig, was geleë in die besonder suksesvolle model vir gesentraliseerde administrasie en die vestiging van 'n regering wat gestreef het na die opheffing en voordeel van sy onderdane. Benewens sy eie nasie, Iran, blyk Kores se nalatenskap ook by die Joodse geloof (vanweë sy Edik van Restaurasie), menseregte, politiek, en militêre strategie, asook in die Oosterse en Westerse beskawing.

## Sien ook 
* Koressilinder

## Verwysings
Nowy Dwór Królewski

**Nowy Dwór Królewski** is 'n dorp in die Chełm-distrik in die woiwodskap Koejawië-Pommere in Pole. Die dorp is in die Middeleeue gestig.
Pichilemu

**Pichilemu** (Mapudungun vir: "Kleine Bos") is 'n toerisme-stad en gemeente wat in die sentrale gebied van Chili aan die Stille Oseaan gelêe is. Dit is die hoofstad van die provinsie Cardenal Caro.

Die strand van Pichilemu word beskou as een van die wêreld se beste plekke vir branderplankryery, veral die sektor van Punta de Lobos, waar wedstrye gereeld gehou word.

## Fotogalery 

Lêer:Pichilemu beach.jpg
Lêer:Agustín Ross.jpg
Lêer:Casino Ross.jpg
Lêer:Hotel Ross.jpg
Lêer:Estación de ferrocarriles de Pichilemu 2012-09-20 19-16-28.jpg
Lêer:Biblioteca Pública de Pichilemu.jpg
Lêer:Punta de lobos.jpg
Lêer:Quiosco Janita 2.jpg
Lêer:Salinas Cahuil.jpg
Lêer:Villa los navegantes.JPG

## Eksterne skakels 
*  Amptelike webwerf
Massagete

[duimnael|300px|Asië in 323 v.C., met die landgebied van die Massagete en hul bure naby die [Aralsee aangedui]]
Die **Massagete** (Grieks: **Μασσαγέται**, d.w.s. *Massagetai*; Latyn: Massagetae) was 'n Irannese nomadiese konfederasie van die oudheid, hoofsaaklik bekend weens die geskrifte van Herodotos. Hul naam was moontlik verwant aan Getae en Thyssagetae.

## Gebruike 
Volgens Herodotos:

Gevolglik was hulle 'n ruitervolk, vergelykbaar met die Skitiërs wat hul kledy en gebruike betref, maar alhoewel elke man slegs een vrou gehad het, is die vroue gemeenskaplik besit, 'n gebruik wat die Massagete onderskei het van die Skitiërs. Die Massagete het net een god, die son, aanbid, en 'n perd as offerande gebring. Dit is bekend dat koningin Tomyris haar gestorwe eggenoot, die koning oor die Massagete, opgevolg het.

## Geskiedenis 
Die dood van Kores die Grote, aan die hande van die Massagete, is volgens verskillende weergawes oorgelewer.  Een verslag lui:

Volgens Herodotos, het Kores die Grote van Persië, gesneuwel in 'n stryd teen die Massagete wat oorkant die Araxesrivier gewoon het. Hulle was 'n volk van die suidelike woestyne van Khwarezm in hedendaagse Boekhara, Oesbekistan. Die koningin van die Massagete, Tomyris, kon standhou teen Kores, alhoewel haar seun, Spargapises, verslaan is. Herodotos meld: *Van al die veldslae waarin met barbare kontak gemaak is, reken ek hierdie een as die mees verbete.*

## Nota rakende die geografie van Herodotos 
Die naam Araxes beteken waarskynlik "snelle stroom". In die konteks van die Massagete, verwys "Araxes" na die Jaxartes.

## Kontinuïteit 
Ammianus Marcellinus het gemeen dat die Alane die voormalige Massagete is. Met die afloop van die 4e eeu v.C., het Claudianus (die hofdigter van Keiser Honorius en Stilicho) van die Alane en Massagete in een asem geskryf: "die Massagete wat wreed hul perde verwond, sodat hulle hul bloed kan drink; die Alane wat die ys breek, en die waters van die Maeotismeer drink" (*In Rufinem*).

Ander verbind hulle met die Hunne:

Procopius skryf in die Geskiedenis van die Oorloë, Boek III: Die Vandaalse Oorlog: "die Massagete wat nou bekend staan as die Hunne" (XI. 37.), en "daar was 'n sekere man onder die Massagete, begaafd in moed en liggaamskrag, die leier van enige manne; aan hierdie man is die voorreg oorgelewer deur sy vaders en voorvaders om as eerste van alle Hunse magte, die vyand aan te val" (XVIII. 54.).

Evagrius Scholasticus (Kerkgeskiedenis. Boek 3. Hoofst. II.): "en in Thrakië, met die inval van die Hunne, voorheen bekend as die Massagete, wat die Ister onbestrede oorgesteek het".

## Sien ook 
* Berg Imeon

## Verwysings 
## Eksterne skakels 
* Geskiednisse van Herodotos Geskiedenisse van Herodotos
* Ammianus Marcellinus
Vlag van Mauritius

Die **nasionale vlag van Mauritius** is op 12 Maart 1968 amptelik in gebruik geneem. Die vlag vertoon ’n horisontale vierkleur met ewe wye bane in (van bo na onder) rooi, blou, geel en groen. Die vlag staan bekend as *The Four Bands* in Engels en *Les Quatre Bandes* in Frans wat "Die vier bane" beteken.

## Simboliek 
Die vier bane van die vlag stel elk die volgende voor: rooi stel die bloed voor wat gevloei het in die stryd om onafhanklikheid, blou stel die Indiese Oseaan voor (Mauritius is geleë in die Indiese Oseaan), geel stel die nuwe lig van onafhanklikheid voor wat oor die eiland skyn asook die goue sonskyn en groen stel die welige plantegroei van die eiland voor.

### Kleure 
Die amptelike kleurkodes van die vlag is in ooreenstemming met die *Mauritius Standard Bureau*.

Kleur en Pantone:
* Rooi 18-1664TC of 185 C
* Blou 19-3939TC of 295 C
* Geel 14-0957TC of 116 C
* Groen 17-6030TC of 356 C

## Ontwerp 
Die huidige vlag is op 12 Maart 1968 aanvaar toe Mauritius onafhanklikheid van die Verenigde Koninkryk verkry het. Die kleure van die vlag is afkomstig van die wapenskild van Mauritius, wat deur Koning Edward VII in 1906 aan Mauritius toegeken is.

## Groottes 
Die amptelike groottes van die vlag is in ooreenstemming met die *Mauritius Standard Bureau*; standaard MS.1-1:2011. Die vlag het ’n verhouding van 2:3.

## Geskiedkundige vlae 

Lêer:Flag of the Dutch East India Company.svg|  Vlag van Nederlands-Mauritius; Vlag van die Verenigde Oos-Indiese Kompanjie, 1638 tot 1710
Lêer:Royal Standard of the King of France.svg|  Vlag van Isle de France; Koninklike standaard van die Franse koning, 1715 tot 1792
Lêer:Flag of France.svg|  Isle de France; Vlag van Frankryk, 1792 tot 1810
Lêer:Flag of the United Kingdom.svg|  Vlag van Brits-Mauritius, 1810 tot 1869
Lêer:Flag of Mauritius (1869–1906).svg|  Koloniale vlag, 1869 tot 1906
Lêer:Flag of Mauritius (1906–1923).svg|  Koloniale vlag, 1906 tot 1923
Lêer:Flag of Mauritius (1923–1968).svg|  Koloniale vlag, 1923 tot 1968
Lêer:Flag of the Governor of Mauritius (1906–1968).svg|  Vlag van die Goewerneur van Mauritius, 1906 tot 1968
Lêer:Governor-General of Mauritius.svg|  Vlag van die goewerneur-generaal van Mauritius, 1968 tot 1992
Lêer:Royal Standard of Mauritius.svg|  Koningin Elizabeth se persoonlike Mauritiaanse vlag

## Ander vlae 

Lêer:Flag of Rodrigues.png| Vlag van Rodrigues

## Sien ook 
## Verwysings 
## Eksterne skakels 
*  Mauritius by *Flags of the World*.
*
TuS Güldenstern Stade

** TuS Güldenstern Stade  ** is 'n sportklub uit Stade in die deelstaat Neder-Sakse in Duitsland. Behalwe sokker, het die klub ook afdelings vir onder meer tafeltennis, pluimbal, atletiek, vlugbal, pilates, swem, kegelbal en tennis.
 
Die klub is in 1924 gestig in die gastehuis “Studt” in Stade as *SC Güldenstern Stade*. Die klub is vernoem na die Güldenstern-fort, wat op sy beurt na 'n Sweedse generaal vernoem is wat betrokke was by die beleg van Stade (Stade was na 1645 onder Sweedse beheer). Die klub het later by die *Arbeitersport-Verband* (arbeiders-sportvereniging) aangesluit, maar soos alle werkersklubs is dit in 1933 deur die Nazi’s ontbind. In 1945 is die klub heropgerig en tussen 1945 en 1990 het dit in die Hamburg-ligas meegeding. In 1990 was dit egter verplig om oor te skuif na die Neder-Sakse ligas, aangesien die tweede span as gevolg van 'n administratiewe flater in hierdie ligas ingeskryf is.

Die klub het sy beste jare in die 1940’s en 1950’s gehad, deurdat dit in die *Amateurliga* op die tweede vlak meegeding het. In 1953 het die klub die eindstryd gehaal om die Duitse Amateurkampioenskap, waar daar voor 45 000 toeskouers teen Hertha BSC Berlyn verloor is.

## Onlangse ligaposisionering 
## Eksterne skakels 
*Amptelike klubwerf
Vlag van Marokko

Die **nasionale vlag van Marokko** is op 2 Maart 1961 amptelik in gebruik geneem. Die vlag vertoon ’n enkele rooi baan met ’n verweefde groen pentagram met swart fraiings in die middel van die vlag.

## Simboliek 
Rooi is van aanmerklike historiese belang in Marokko. In Marokko stel die kleur die bloedverwantskap tussen die profeet Mohammed en die Koning voor. (Die koning dra die titel Bevelvoerder van die Gelowiges.) Rooi is ook die kleur wat deur die Sherifs van Mekka en die Imams van Jemen gebruik is. Vanaf die 17de eeu was die vlae van die land rooi. In 1915, gedurende die heerskappy van Mulay Yusuf, is die groen Seël van Salomo tot die nasionale vlag toegevoeg. Die pentagram op die Marokkaanse vlag verteenwoordig die verwantskap tussen God en die nasie.

## Ontwerp 
In die tyd van die Merinide- en Saadivorstehuise was die Marokkaanse vlag wit. Ongeveer in 1666 het die Alaouivorstehuis (wat vandag nog regeer) die vlag na rooi verander, waar rooi die simboliese kleur is van die afstammelinge van die profeet Mohammed. Die rooi vlag het so gebly tot in die tyd van die Franse protektoraat toe die rooi vlag verwarring gebring het met kommunisme.

Rachid Sbihi, ’n Marokkaanse historikus en muntkundige, sê dat die besluit toe geneem is om die rooi vlag te behou as simbool vir die Koninklike Majzen, terwyl die nasionale vlag ’n sespuntige groen ster in die middel sal hê. Dit het so gebly tot koninklike verordening van 1915 die ster verander het na ’n vyfpuntige ster.

Die sespuntige ster wat gebruik is op die Marokkaanse vlag staan ook bekend as die Seël van Salomo (*Sulaïman* in Arabies) of die Dawidster. Dit het geblyk dat die nuwe ster die beste aangepas was vir die land se geloof omdat die vyf punte van die ster die 5 standpunte van die Islamitiese geloof simboliseer.

350px|senter|Konstruksietekening

### Kleure 
duimnael|Horisontale en vertikale vertonings
Die kleurskema word hieronder gelys:

## Ander vlae 
### Historiese vlae 

Lêer:Flag of Morocco (1666–1915) variant.svg| Vlag van die Alaouitevorstehuis, 19de eeu
Lêer:Flag of Morocco (1666–1915).svg| Vlag van Marokko (Alaouitevorstehuis), 1666 tot 1912
Lêer:Flag of the Republic of the Rif.svg| Vlag van die Rif-Republiek, 1921 tot 1926

### Historiese koopvaardyvlae 

Lêer:Merchant_flag_of_French_Morocco.svg|  Koopvaardyvlag van Frans-Marokko
Lêer:Flag of Spanish Morocco.svg|  Koopvaardyvlag van Spaans-Marokko
Lêer:Flag of the Tangier International Zone.svg| Koopvaardyvlag van die Internasionale sone van Tangier

### Ander 

Lêer:Naval Jack of Morocco.svg| Vlootgeus van Marokko
Lêer:Roundel of Morocco.svg| Lugmagrondeau
Lêer:Royal Flag of Morocco.svg| Koninklike vlag van Marokko
Lêer:Royal standard of Morocco.svg| Koninklike standaard van Marokko

## Sien ook 
## Eksterne skakels 
*  Marokko by *Flags of the World*.
*
Babisme

[duimnael|Die heiligdom van die Bab in [Haifa, Israel]]

Die **Babisme** is deur die Bab gestig in Persië (die huidige Iran) en die Bayan is die Heilige Skrifte. Die meeste van die Babis is gevolg Baha'u'llah, die stigter van die Bahá'ísme.
Nywerheid

duimnael|270px|'n Nywerheidsgebied

**Nywerheid** of **industrie** verwys na die produksie van goedere in 'n ekonomie en is deel van die Sekondêre sektor van die ekonomie. Dit word gekenmerk deur die vervaardiging en verwerking van materiële goedere of artikels in fabrieke en ondernemings. Die nywerheidsektor word verder gekenmerk deur 'n hoë graad van meganisering en outomatisering (industrialisasie genoem), in teenstelling tot die ambagtelike vorm van produksie.

Tydens die nywerheidsrevolusie het die vervaardigingsbedryf 'n belangrike sektor van produksie en arbeid in Europese en Noord-Amerikaanse lande geword. Dit het plaasgevind deur vinnige, opeenvolgende vooruitgang in tegnologie, soos die produksie van staal en steenkool.

Na die nywerheidsrevolusie is ongeveer 'n derde van die wêreldekonomie van vervaardigingsbedrywighede afgelei. Verskeie ontwikkelde lande en baie ontwikkelende lande (soos die Volksrepubliek China, Indië, ens) se ekonomieë is van die vervaardigingsbedryf afhanklik. Hierdie industrieë, asook die lande waar dit voorkom, is in 'n komplekse web van interafhanklikheid verweef.

## Verwysings
Vlag van Mosambiek

Die **nasionale vlag van Mosambiek** is op 1 Mei 1983 amptelik in gebruik geneem. Die vlag vertoon ’n rooi driehoek met ’n AK-47, skoffel, boek en geel vyfpuntige ster as motief. Aan die wapperkant is drie ewe wye bane in (van bo na onder) groen, swart en geel met wit fraaings langs die swart baan.

## Simboliek 
Die AK-47 stel Mosambiek se stryd om vryheid voor, die skoffel stel landboukundige werk voor, die boek dien as herinnering aan die belangrikheid van opvoeding en die ster stel Marxisme en internasionalisme voor.

Die swart baan in die middel is ’n simbool van Afrika, die wit fraaiings stel vrede voor, die groen baan (bo) stel die vrugbare grond voor en die geel baan (onder) stel minerale rykdom voor en rooi stel, soos die geweer, die stryd om vryheid voor.

## Ontwerp 
Die huidige vlag is op 1 Mei 1983 aanvaar. Toe Portugal en Mosambiek op 5 September 1974 ooreengekom het oor die onafhanklikheid van Mosambiek, si die vlag van FRELIMO gebruik as Mosambiek se vlag. Hierdie vlag stem ooreen met die huidige vlag behalwe vir die simbole in die rooi driehoek aan die vlagpaalkant. Toe Mosambiek totaal onafhanklik geword het, op 25 Junie 1975, is ’n nuwe vlag aanvaar, met groen, rooi, swart en geel bane wat in die linker boonste punt van die vlag byeen kom met ’n tandrat in die skildhoek waarin ook ’n AK-47, skoffel en rooi ster is. Hierdie vlag is in 1983 vervang met een wat soortgelyk is aan die huidige vlag, behalwe vir die simbool in die rooi driehoek. Hier is die simbool van die vorige vlag (1975 tot 1983) gehou en op ’n geel ster geplaas.

## Ander vlae 

Lêer:Flag of Portugal.svg|  Laaste vlag van Portugees-Oos-Afrika
Lêer:Flag of Portuguese East Africa (proposal).svg|  Voorgestelde vlag vir Portugees-Oos-Afrika (1967)
Lêer:Flag of Portuguese Colony Governor General.svg|  Vlag van die goewerneur-generaal van ’n Portugese kolonie
Lêer:Flag of Portuguese Colony High Commissioner.svg|  Vlag van die Hoë-kommissaria van ’n Portugese kolonie
Lêer:Flag of Mozambique (1974-1975).svg|  Vlag van Mosambiek tussen 5 September 1974 en 25 Junie 1975
Lêer:Flag of Mozambique (1975–1983).svg|  Vlag van Mosambiek tussen 25 Junie 1975 en April 1983
Lêer:Flag of Mozambique (1983).svg|  Vlag van Mosambiek tussen April en 1 Mei 1983

## Voorstel vir ’n nuwe vlag 
In 2005 is ’n kompetisie geloods om ’n nuwe vlag vir Mosambiek te ontwerp. 119 inskrywings is ontvang en ’n wenvlag is gekies maar is tot vandag nie gebruik nie. Dit het ontstaan in die konteks van die soeke na 'n nuwe wapen en lied vir die land te kry. RENAMO, die parlementêre opposisie, sou graag wou sien dat die aanvalsgeweer van die wapen verwyder word. Die soeke na nuwe nasionale simbole is nie goed ontvang deur die Mosambiekse publiek nie.

Die voorstel van ’n nuwe vlag is afgeskiet deur die FRELIMO-beheerde parlement in Desember 2005. 169 voorgestelde vlae is afgekeur, waaronder die huidige vlag sonder ’n geweer.

## Sien ook 
## Verwysings 
## Eksterne skakels 
*  Mosambiek by *Flags of the World*.
*
Vlag van Rwanda

Die **nasionale vlag van Rwanda** is op 25 Oktober 2001 amptelik in gebruik geneem. Die vlag vertoon ’n horisontale driekleur in (van bo na onder) blou, geel en groen (in verhouding 2:1:1) met ’n geel son in die regter boonste hoek van die blou baan.

## Simboliek 
Blou stel gelukkigheid en vrede voor, geel stel ekonomiese vooruitgang voor, groen stel die hoop van welvarendheid voor en die son en sy strale stel die lig voor wat stelselmatig oor al die mense val (dit beteken uiteindelik eenheid, deursigtigheid en die geveg teen onkundigheid.

## Ontwerp 
In die 1990’s is ’n kompetisie gehou om ’n nuwe vlag vir Rwanda te kry. Talle inskrywings is ingestuur maar geen is gebruik nie. Aan die einde van die twintigste eeu is een van die ontwerpe (’n tweekleur in blou (bo) en groen (onder) met ’n opkomende geel son op die blou baan) aangepas deur ’n geel baan tussen die blou en groen baan toe te voeg en die opkomende son te verander in ’n volle son en dit te skuif na die regter boonste hoek (soos dit nou lyk).

## Geskiedenis 
Die vorige vlag van Rwanda, wat in 1961 aanvaar is, en op 1 Julie 1962 amptelik in gebruik geneem is, het bestaan uit ’n driekleur in die Pan-Afrika kleure. Die vlag was soortgelyk aan die vlag van Mali slegs met die verskil dat die vlag van Mali ’n stokmannetjie tentoon gestel het. Toe Mali op 1 Maart 1961 die stokmannetjie verwyder het, het Rwanda ’n swart “R” op sy vlag toegevoeg. Die letter het gestaan vir die naam van die land.

Lêer:Flag of Rwanda (1959-1961).svg|  Vlag van Rwanda, 1959 tot 1962
Lêer:Flag of Rwanda (1962-2001).svg|  Vlag van Rwanda, 1962 tot 2001

## Ander vlae 

Lêer:Flag of the President of Rwanda.svg| Presidensiële standaard van Rwanda

## Sien ook 
## Verwysings 
## Eksterne skakels 
*  Rwanda by *Flags of the World*.
*